da da nb da et pl sv en sv war pl hbs_lat nb da da da da da de en nl da da sv fr da sv sv da sv da de en nl de en en en de da da da da sv da da da da da da da da da da da da da da da de da da da da da da da da da da da da da da da da da da nb da de da da nb da et pl sv en sv war pl hbs_lat nb da da da da da de en nl da da sv fr da sv sv sv da da de en nl de
Danmarks Ferguson Museum, der ligger i Østjylland mellem Horsens og Juelsminde, har verdens største samling af Ferguson traktorer. Museet er ikke kun for traktornørder. Det er for hele familien i alle aldre. Her er hundredvis af traktorer og redskaber, hvor mange er flot istandstatte fra gårdens værksted, hvor støtteforeningens medlemmer lægger mange timer. Historien bliver levende, på en udflugt til museet med sit barn eller barnebarn.
Der er skrevet en bog om ”Henrik og Lille Grå”, hvor Line har været med på forfattersiden. Mød både den selvkørende traktor og Henrik fra bogen på Danmarks Ferguson Museum, der ligger tæt ved Glud på Juelsmindehalvøen.
På marker og i stalde hos Lærke og Tobias ved Videbæk i Vestjylland har de hundredvis af flittige økologiske malkegeder, som laver mælk og gedekid. På gården er der en hyggelig lille gårdbutik, hvor de sælger gedemælk, gedeoste og gedekød. Og 3 af forlaget bøger. I læmmesæsonen vrimler det med søde og legesyge gedekid. Kig forbi, når du kommer på disse kanter.
Andreas og Marie driver naturpleje med ca. 1000 får + lam og 60 fedekvæg i Nordøstjylland. I en gammel hestestald har de indrettet en fin gårdbutik, hvor de sælger kød og lækre lammeskind fra egne dyr. Desuden har de mange spiselige og gode lokale varer på hylderne. Og bøger fra Forlaget Landsvalen. Kig forbi, kæl med dyrene ved butikken og gå en tur i den smukke ådal.
Besøgsgård, bondegårdscamping og gårdbutik. I gårdbutikken har de forlagets bøger om at være barn på landet. Willem og Jellemien har økologisk landbrug med jerseykøer og en masse andre søde dyr på deres gård udenfor Nørre Snede i Midtjylland. Glæden ved dyrene og livet på landet, den deler de glædeligt ud af. Et enestående sted, som er værd at besøge og måske overnatte her og mærke den naturlige ro.
Øko Ged og Grønt er et økologisk landbrug, som ligger midt i Sondrup Bakker, nær ved Hundslund i Østjylland. Gården ejes af Alida og Edward, der stammer fra Holland, og de har 140 malkegeder, 150 unggeder, hunde, katte, høns, og æsler. På gården har de deres eget lille mejeri, her laver de gedeost, bl.a. gouda af gedernes mælk. Ostene, gedekød, grønsager og andre produkter sælges i gårdens gårdbutik. Gedeostene sælges også i andre butikker. Familien består også af 4 børn, og den yngste datter Ninke er hovedpersonen i bogen Ninke og geden. Måske møder du hende eller hendes brødre, hvis du kommer forbi og besøger gårdens gårdbutik .
På den tidligere kvæggård Søndervang tæt ved Løveparken i Midtjylland bor familien Solgaard Nielsen. Det er en meget hesteinteresseret familie, som har heste af racerne Shetlændere, Fjordheste og Oldenborgere. De har avlshingste og avlshopper, og de deltager i mange kåringer og dyrskuer. En af de 4 døtre på gården er Ida Oline, som er med i bogen ”Ida Olines Hest.”
Børnebondegården er en forening i Serridslev ved Horsens, som er i gang med opbygning af en Børnebondegård.
Der er gang i med arbejdet og dørene blev åbnet til første etape d. 1. september 2012.
Børnebondegården er en gård, hvor der holdes flere slags husdyr og kæledyr.
Gården er åben for alle besøgende; børnefamilier, børneinstitutioner, dagplejemødre, skoler samt ældre.
Besøget giver en læring om fødevareproduktion, pasning af produktionsdyr og kæledyr. Dette sammenkædes med læring om moderne energiformer baseret på bla. vind og sol. Når medlemskabet er betalt, er det gratis at komme ind på gården, når der er åbent. Line har tegnet foreningens logo.
Videncentret for Landbrug sætter nu med kampagnen ”Sikker leg på landet” fokus på at lære børn, hvordan man færdes trygt og sikkert på en landbrugsejendom. Her på siden kan børn og voksne få inspiration til meget opbyggelig snak. Der er også en konkurrence med flotte præmier. Billederne til kampagnen er lavet af Line Margareta Iversen.
Her sælger de Massey Ferguson og Fendt traktorer og masser af store landbrugsmaskiner, nye og brugte.
Men her kan også købes landbrugsting til børn, pedaltraktorer, modeltraktorer og maskiner, kasketter, madkasser, spil og meget mere.
Og her sælges børnebøgerne fra Forlaget Landsvalen.
En økologisk frugtplantage på en bakketop nord for Horsens Fjord. Her dyrkes æbler, pærer og blommer, samt solbær, ribs og stikkelsbær. Gårdens voksende besætning af får og lam nyder godt af frugt, som sorteres fra. Desuden laver de honning og æblemost fra mosteri på gården.
Gårdbutik åben i sæson, hvor nogle af bøgerne fra Forlaget Landsvalen sælges.
Lystbækgaard er en gård på den jyske hede "Kronheden" i nærheden af Ulfborg i Vestjylland. Her er mange får og en hyrde, som ved meget om får og hyrdehunde. Der er mulighed for at se hundene arbejde og høre om arbejdet med fårene.
Lystbækgaard har en støtteforening, som værner om stedet og gamle håndværk. Foreningen afholder kurser, temadage, udstillinger og markeder. På gården findes også en gårdbutik med hedens håndværk og naturprodukter, og bogen Gustavs Lam fra Forlaget Landsvalen. Et spændende sted i en flot natur med folk, der gerne vil fortælle.
Agronom Annette Holmenlund rådgiver om får og geder samt naturpleje. Afholder kurser og holder foredrag. Forfatter til bogen ”Hyrdetimer- Håndbog i fårehold og naturpleje”, som kan købes via hjemmesiden.
Håndgraveret glas, glaskunst, masser af nisser og 3D kort samt dværgvædder kaniner.
Grete er en flittig kunstnerisk sjæl, der både sælger hjemmefra i Møldrup nord for Viborg, sender pr. post og tager til markeder, hvor hun viser glasgravering.
Laver også bestillingsopgaver som glas med navne, datoer, logoer m.v.
HUSK: Du kan stadig bestille bøger her på siden ved at sende en mail (find formular her) eller ring til forlaget på 75 66 57 26 (fastnet, ingen sms), og få varerne hurtigt leveret i pakkeboks.
Gæs læser bøger. Vil du og børnene også være klogere? Så find gaver her på siden.
Vi er på YouTube - klik ind forbi vores kanal.
Forlaget Landsvalen: Tlf: 75 66 57 26 E-mail: forlagetlandsvalen@hotmail.com CVR: 31 45 42 39
Brøndager 31, 8751 Gedved, Danmark